กรณีจำเลยตกลงทำสัญญาประนีประนอมยอมความในศาล และศาลมีคำพิพากษาตามยอม หากผิดสัญญาแล้ว ก่อนออกหมายตั้งเจ้าพนักงานบังคับคดี ต้องส่งคำบังคับจำเลยอีกด้วยไหม
a. ไม่ต้อง เพราะถือว่าจำเลยรับทราบผลคำพิพากษาแล้ว

b. ต้อง เพราะศาลยังไม่ออกคำบังคับ 

c. ต้อง เพราะเป็นขั้นตอนระเบียบของศาล

d. ต้อง เพราะถือว่ายังไม่มีความผูกพันตามกฎหมาย
ข้อที่ถูกต้องได้แก่ a. เพราะว่ากรณีทำสัญญาประนีประนอมยอมความโดยทนายความ เซ็นหน้าปกสำนวนทราบคำบังคับ ย่อมถือว่าตัวความทราบคำบังคับด้วยเช่นกัน ตามอำนาจในใบแต่งทนายความ จำเลยซึ่งเป็นตัวการย่อมมีความผูกพันตามกฎหมาย ถือว่าจำเลยทราบคำบังคับแล้ว ไม่ต้องส่งคำบังคับให้จำเลยอีก

อ้างอิงคำพิพากษาศาลฎีกาที่ 3229/2550

ศาลชั้นต้นมีคำพิพากษาตามยอมได้อ่านคำพิพากษาตามยอมและคำบังคับให้คู่ความฟังแล้ว จึงให้คู่ความลงลายมือชื่อไว้ที่หน้าสำนวน และที่หน้าสำนวนระบุข้อความของคำบังคับไว้ว่า ให้โจทก์และจำเลยปฏิบัติตามสัญญาประนีประนอมยอมความ มิฉะนั้นจะถูกบังคับคดีตามกฎหมาย

โดยมีผู้พิพากษาศาลชั้นต้นลงนามในฐานะเป็นผู้ออกคำบังคับ ข้อความที่ระบุไว้ที่หน้าสำนวนดังกล่าวถือได้ว่าเป็นคำบังคับแล้ว เมื่อโจทก์กับจำเลยได้ลงลายมือชื่อรับทราบคำพิพากษาตามยอมและคำบังคับ ย่อมถือได้ว่ามีการส่งคำบังคับไปยังจำเลยแล้ว ศาลจึงไม่จำต้องออกคำบังคับซ้ำอีก

โจทก์ยื่นคำขอออกหมายบังคับคดี แม้ท้ายคำขอระบุยอดหนี้คำนวณถึงก่อนยื่นคำขอ 1 วัน ก็ไม่ถือว่าโจทก์ขอให้ออกหมายบังคับคดีผิดแผกแตกต่างไปจากคำพิพากษาตามยอม คำขอดังกล่าวชอบด้วย ป.วิ.พ. มาตรา 275
ประมวลกฎหมายแพ่งและพาณิชย์,ประมวลกฎหมายวิธีพิจาณาความอาญา(วิอาญา),คำพิพากษาศาลฎีกา